
Z A P I S N I K
32. sjednica Vijeća Mjesnog odbora Trpuci, održane 30. siječanj 2024. s početkom u 18:00 sati. 
NAZOČNI ČLANOVI VIJEĆA: Dražen Matin, Tomo Babić, Ivica Ferko, Zdravko Ferko, Tomislav Maceković. 
Nazočna referentica za rad tijela mjesne samouprave Barbara Jalžabetić, bacc.ing.admin.chris. 

Predsjedava Dražen Matin, predsjednik Vijeća.


Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 32. sjednicu Vijeća Mjesnog odbora.

Bez rasprave, jednoglasno (5 „za“), Vijeće prihvaća tekst Zapisnika 31. sjednice Vijeća. 
Predsjednik Vijeća predlaže sljedeći

D N E V N I   R E D

1. Prijedlog Zaključka o asfalterskom programu Mjesnog odbora Trpuci za 2024.
2. Prijedlog Zaključka o Planu potreba za 2024. 

3. Prijedlog Izvješća o radu Vijeća Mjesnog odbora Trpuci za 2023. 

4. Prijedlog Programa rada Vijeća Mjesnog odbora Trpuci za 2024. 

5. Prijedlog Zaključka preimenovanja naziva stajališta ZET-a na području Gradske četvrti Brezovica

6. Prijedlog Zaključka o nadopuni voznog reda ZET-a na liniji 163 

7. Obavijesti, pitanja i prijedlozi

Vijeće je jednoglasno (5 „za“) prihvatilo predloženi dnevni red.  

Ad 1.)  Prijedlog Zaključka o asfalterskom programu Mjesnog odbora Trpuci za 2024. 

Članovi Vijeća primili su pisani materijal uz poziv.

U raspravi sudjeluju: Matin, Maceković. 


Vijeće jednoglasno ( 5 „za)“ donosi

Z A K LJ U Č A K
o davanju prijedloga prioriteta za asfaltiranje preko Plana malih komunalnih akcija

Mjesnog odbora Trpuci za 2024.

( - asfalterski program za 2024. )


Vijeće Mjesnog odbora Trpuci predlaže uvrštenje u Plan malih komunalnih akcija Mjesnog odbora za 2024. godinu sljedećih prioriteta za asfaltiranje na području Mjesnog odbora Trpuci:
I  ASFALTIRANJE – obnova – uređivanje cesta – javnoprometnih površina

	R.br.
	Lokacija - ulica
	Opis  radova, količine i sl.

	
	Ulica Gaj


	Priprema podloge i izrada asfaltnog kolnika.

Širima 3,5 m

Dužina 550 m


Ad 2. Prijedlog Zaključka o Planu potreba za 2024. 

Članovi Vijeća primili su pisani materijal uz poziv.

Vijeće jednoglasno (5 „za“) donosi 

PLAN

Potreba za aktivnostima, programima i projektima unapređenja kvalitete života građana Mjesnog odbora Trpuci u 2024.

 
                               (Plan potreba sastavni je dio zapisnika.)
Ad 3. Prijedlog Izvješća o radu Vijeća Mjesnog odbora Trpuci za 2023. 

Članovi Vijeća primili su pisani materijal uz poziv. 

Vijeće jednoglasno (5 „za“) donosi
Izvješće o radu

Vijeća Mjesnog odbora Trpuci za 2023. 

Uvod

      Vijeće Mjesnog odbora Trpuci ima 5 članova. Prava i obveze Vijeća regulirana su Statutom Grada Zagreba, Pravilima i Poslovnikom Vijeća Mjesnog odbora. Vijeće je svoj rad usmjerilo na problematiku održavanja i izgradnje komunalne infrastrukture, s posebnim naglaskom na problematiku izgradnje mreže odvodnje otpadnih voda, uređivanje javnoprometnih površina i objekata, uređivanje igrališta i zelenih površina te izradi projektne dokumentacije za buduće akcije.

       Vijeće je tijekom 2023. održalo  12 sjednica.

       Prisutnost članova Vijeća  sjednicama Vijeća bila je u prosjeku 5 od 5 članova Vijeća, odnosno 100 %. Ukupno je obrađeno 42 točke dnevnog reda što prosječno iznosi 3,54 točaka po sjednici. Svi dnevni redovi usvojeni su jednoglasno. Sjednice Vijeća ukupno su trajale 565 minuta što je prosječno 47,08 minuta po sjednici. 

       Vijeće Mjesnog odbora Trpuci ukupno je je donijelo  26 akta.

       Jednoglasno je donijelo 26 akta  ili 100 %.

Izvješće o radu predsjednika Vijeća Mjesnog odbora

       Dužnosti predsjednika  Vijeća definirane su Poslovnikom Vijeća Mjesnog odbora Trpuci (članak 21).

       Predsjednik  saziva sjednice Vijeća. Redovito obilazi područje Mjesnog odbora. Evidentira probleme te s članovima Vijeća   radi  na njihovom rješavanju.

       Obilazio je gradilišta na području Mjesnog odbora te kontrolirao izvode li se radovi  u skladu s troškovnicima.

       Surađuje s predsjednikom i Vijećem Gradske četvrti Brezovica. Sudjeluje u radu koordinacije predsjednika Vijeća Gradske četvrti s predsjednicima vijeća mjesnih odbora.  Informira građane o  svim pitanjima i problemima važnim za Mjesni odbor.

Izvješće o radu potpredsjednika Vijeća 

       Dužnosti potpredsjednika Vijeća definirane su Poslovnikom Vijeća Mjesnog odbora Trpuci (članak 22).

       Potpredsjednik Vijeća pomagao je predsjedniku Vijeća u obavljanju poslova od važnosti za Mjesni odbor.

Izvješće o radu članova Vijeća 

Dužnosti članova Vijeća definirane su Poslovnikom Vijeća Mjesnog odbora Trpuci (članak 23).

Članovi Vijeća sudjelovali su u raspravama na sjednicama Vijeća, postavljali pitanja, predlagali Vijeću razmatranje pojedinih pitanja te sudjelovali u izlascima na teren i rješavanju problema građana.

Tabelarni pregled

Sjednice Vijeća

	     Opis obilježja
	

	 Broj održanih sjednica
	12

	 Prosječni broj članova Vijeća ( po sjednici)
	5/5

	 Prosječno trajanje sjednica (minuta)
	47,08

	 Broj točaka dnevnog reda (ukupno)
	42

	 Broj donijetih akata
	26


Pregled prisutnosti članova Vijeća sjednicama 

	Redni broj sjednice Vijeća
	prisutni članovi
	odsutni članovi
	%  prisutnosti

	20
	5
	0
	100

	21
	5
	0
	100

	22
	5
	0
	100

	23
	5
	0
	100

	24
	5
	0
	100

	25
	5
	0
	100

	26
	5
	0
	100

	27
	5
	0
	100

	28
	5
	0
	100

	29
	5
	0
	100

	30
	5
	0
	100

	31
	5
	0
	100


Struktura akata Vijeća prema sadržaju

	Problematika na koju se akt sadržajno pretežno odnosi
	Broj akata

	Komunalna infrastruktura
	4

	Prostori mjesne samouprave
	3

	Promet
	1

	Javni prijevoz
	1

	Zaštita okoliša
	0

	Funkcioniranje Vijeća
	7

	Ostalo
	10


  Z A K L J U Č A K

         
Vijeće Mjesnog odbora Trpuci svojim je radom doprinijelo razvoju mjesnog odbora i poboljšanju uvjeta življenja na području mjesnog odbora.

Ad 4. Prijedlog Programa rada Vijeća Mjesnog odbora Trpuci za 2024.  

Članovi Vijeća primili su pisani materijal uz poziv.

Vijeće jednoglasno ( 5 „za)“ donosi

Program rada 

Vijeća Mjesnog odbora Trpuci 

 za 2024. 

Djelovanje Vijeća Mjesnog odbora Trpuci u 2024. godini polazi od sagledavanja stanja, potreba i problema Mjesnog odbora, komunalne ifrastrukture, potrebe uređenje naselja, kvalitete komunalnog standarda, kvalitete stanovanje, potreba sanacije starih cesta, uređenje postojećih parkova i zelenih površina, dogradnja i sanacija prostora za društvene potrebe, modernizacijom dječjih igrališta s novom opremom, predlaganje i praćenje mjera i akcija za zaštitu i unapređivanje okoliša, te učinkovitiji rad komunalnih služba.

Radi postizanja ovim Programom utvrđenih ciljeva, Vijeće će u 2024. godini, raspravljati i donositi odgovarajuće akte te poduzimati odgovarajuće mjere, naročito o slijedećim pitanjima:

1. informiranje o planovima Vijeća Gradske četvrti Brezovica 

2. analiza stanja objekta mjesne samoupravu na području Mjesnog odbora 

3. donošenje zaključaka o načinu angažiranja članova Vijeća u praćenju stanja u pojedinim dijelovima Mjesnih odbora (zaduženjima, dežurstvima u mjesnim samoupravama, praćenje problema u komunalnoj infrastrukturi)

4. donošenje Izvješća o radu za 2023. Godinu 

5. donošenje Plana malih komunalnih akcija za 2024.

6. praćenje statusa projekata od važnosti za Mjesni odbor Trpuci 

7. donošenje Godišnjeg izvještaja o izvršenju financijskog plana 

8.  suradnja s drugim mjesnim odborima na području Gradske četvrti

9. suradnja s građanima sa područja Mjesnog odbora 

10. suradnja Vijeća Mjesnog odbora sa svim udrugama, sportskim, kulturnim, zdravstvenim, humanitarnim i drugim ogranizacijama sa područja Mjesnog odbora 

Ad 5.  Prijedlog Zaključka preimenovanja naziva stajališta ZET-a na području Gradske četvrti Brezovica 
Članovi Vijeća primili su pisani materijal uz poziv.
Vijeće jednoglasno ( 5 „za)“ donosi
ZAKLJUČAK 

 o preimenovanju naziva stajališta ZET-a na području Gradske četvrti Brezovica
1. Vijeće Mjesnog odbora Trpuci raspravilo je o preimenovanju naziva stajališta ZET-a na području Gradske četvrti Brezovica.
2. Vijeće Mjesnog odbora Trpuci suglasno je o preimenovanju naziva stajališta ZET-a na području Gradske četvrti Brezovica, što znači da novi nazivi stajališta glase: 
- Stajalište Gata – Donji Trpuci, Gata 

- Stajalište Vikend naselje – Put u Čučev gaj 

- Stajalište Gornji Trpuci, okretište – Gornji Trpuci 

3. Ovaj zaključak dostavlja se Vijeću Gradske četvrti Brezovica na dalje postupanje.

Ad 6. Prijedlog Zaključka o nadopuni voznog reda ZET-a na liniji 163 
Predsjednik Vijeća obrazlaže Prijedlog Zaključka o nadopuni voznog reda ZET-a na autobusnoj liniji 163. 

Vijeće jednoglasno (5 „za“) donosi 

ZAKLJUČAK 

 o prijedlogu dopune voznog reda 

ZET-a na autobusnoj liniji

 163 Savski most – Donji Trpuci – Gornji Trpuci
1. Vijeće Mjesnog odbora Trpuci raspravljalo je potrebu dopune voznog reda ZET-a radnim danom na autobusnoj liniji 163 Savski Most – Donji Trpuci – Gornji Trpuci.
2. Vijeće Mjesnog odbora Trpuci predlaže da se nadopuni dnevni vozni red radnim danom s dodatnim polaskom iz Gornjih Trpuca u periodu između 06:40 i 06:50 sati radi učenika i radnika kojima počinje nastava/radno vrijeme od 08:00 sati, a prisiljeni su ići na bus u 06:05, što im je prerano. Također, Vijeće predlaže dodatni polazak sa Savskog mosta u periodu između 16:35 i 16:45 zbog dugačkog perioda između dva polaska (15:50 i 17:15) u vremenu povratka učenika i radnika kojima završava nastava/radno vrijeme u 16:00 sati, a primorani su čekati do 17:15. 

3. Ovaj zaključak dostavlja se Vijeću Gradske četvrti Brezovica na dalje postupanje.

Ad 7. Pitanja, prijedlozi, obavijesti 

Član Vijeća Tomislav Maceković postavlja pitanja što je s ulicom Cerjani, odnosno zašto akcija iz programa gradnje nije prenošena iz 2021. do danas. Napominje da projekt postoji, te da ako se ne može raditi cijela odjednom, oni su suglasni i da se radi po parcijali odnosno dio po dio. 
Predsjednik Vijeća zatvara 32. sjednicu Vijeća te pozdravlja sve članove Vijeća i zahvaljuje im na dolasku. 
Dovršeno u 19:00 sati.
KLASA: 024-08/24-003/282
URBROJ: 251-13-11-8/006-24-2

Zapisnik napisala

Barbara Jalžabetić, bacc.ing.admin.chris.






                                 Predsjednik Vijeća Mjesnog odbora

